Nafarroako Parlamentuko Mahaiak, 2022ko ekainaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, izan daitezkeen sute-boladen aurreko prebentzio planei eta neurriei buruzkoa (10-22/POR-00263).

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko ekainaren 27an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Maria Luisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak ostegunean, 2022ko ekainaren 30eko kontrolerako Osoko Bilkuran, ahoz erantzun dezan:

Nafarroan aldi berean gertatutako suteek lurraldeko zati garrantzitsu bat suntsitu zuten. Milaka hektarea kiskalita, etxebizitzak deseginda, eta galera ekonomiko ugariak.

Aste horretan biltzen ari ziren baldintzak kezkagarriak ziren, suteak izateko muturreko arriskua iragartzen baitzuten. 42 oC-ko tenperaturak, lehortea, hezetasun indizea oso baxua. Eta gainera hegoaldeko haize indartsua.

Behin suteak hainbat tokitan gertatuta, suhiltzaileek eta basozainek hautatu behar izan zuten non jardun.

Langile guztiak mobilizatuta ere, ezin izan zen ekidin ez sua hedatzea ez eta foku gehiago agertzea ere.

Nafarroan izandako sute-boladaren aurrean, aukerarik al zegoen aurreneurriak hartzeko uztei begira, edo suhiltzaileei zein basozainei ohartarazteko muturreko arriskuko egoeraz? Nafarroako Gobernuak aurreikusi al du prebentziozko jarduketa-plan bat egoera berrietarako?

Iruñean, 2022ko ekainaren 27an.

Foru parlamentaria: María Luisa de Simón Caballero